TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Iisraelis algas uus aasta
Rahukõneluste algus jäi taas toppama
Iisrael avaldas kaastunnet seoses sündmustega Las Vegases
Juudi kalendri olulisim püha ehk Rosh HaShana, uus aasta,
algas 20. septembri päikeseloojakul
ja lõppes kaks ööpäeva hiljem, 22.09, samuti päikeseloojangul.
Lõppes ka juubeliaasta 5777
ja algas uus 5778. a. Uuele aastale järgnes
kümme päeva hiljem Yom Kippur ehk Suur lunastuspäev
ning kogu pidutsemine lõpeb Sukkoti ehk Lehtmajade pühaga.
Just Lehtmajade pühast on saanud
ka üks Soome Iisraeli-sõprade soositumaid Iisraeli külastamise aegu.
See algas kolmapäeval, 4.10
ja lõpeb järgmisel kolmapäeval 11.10.2017.
5777. a lõppemine oli oluline ka religioossete juutide perspektiivist,
sest paljud olulised rabid usuvad,
et alanud 5778. a tähendab messiaanliku aja algust.
Üks tänapäeva tuntumaid meediategelasi,
juudi päritolu Facebooki looja Mark Zuckerberg
võttis samuti Yom Kippuril avalikult sõna.
Ta tegi laupäeval, 1.10 Facebookis järgmise avalduse:
"Täna õhtul algab Yom Kippur, juudi aasta pühim päev,
mil vaatame tagasi möödunud aastale ja palume andestust oma vigade eest.
Neilt, keda olen tänavu solvanud, palun andestust, ja luban parem olla.
Sest minu tööd on ka ära kasutatud
ja pigem inimeste lahutamiseks kui meie ühendamiseks.
Palun teilt andestust ja püüan kõike paremini teha.
Olgu meil kõigil ees parem aasta
ja tahaksin, et teie kõigi nimed oleksid kirjas Eluraamatus."
Zuckerberg viitas osaliselt sellelegi,
et Facebooki on kasutatud palju Iisraeli-vastase kampaania foorumina
ning seal on esinenud ja esineb endiselt
jõulisi antisemitistlikke seisukohti.
Iisraeli valitsus kõhkleb,
kas osaleda nii Venemaa kui USA algatatud rahukõnelustel POga.
Abbasi juhitud palestiinlased loovad nimelt pigem takistusi kõnelustele,
kui teevad tõsiseid katseid takistuste kaotamiseks.
Samal ajal, kui Abbasi juhitud valitsus
püüab ära leppida Gazat valitseva Hamasiga,
on meetmed Iisraeli suhtes radikaliseerunud viisil,
mis muudab kõneluste alustamise pigem küsitavaks, kui usutavaks.
PO, kes sai 2015. a Rahvusvahelise Kriminaalkohtu ICC liikmeks,
otsustas paluda ICC-l uurida Iisraeli väidetavaid sõjakuritegusid
2014. a sõjas Hamasiga.
Teine hagi puudutas samuti uurimist, kuid nüüd Iisraeli poolt Läänekaldale
ja Ida-Jeruusalemma ehitatavaid asundusi,
mis olevat PO väitel sõjakuriteod.
Kolmas nõue puudutas uurimist,
kas Iisrael on süüdi vaikses etnilises puhastuses
Jeruusalemmas, Hebronis ja Jordani orus.
Iisrael pole esitatud uurimispalvetele reageerinud muudmoodi,
kui tõdenud need alusetuteks sammudeks,
mis vaid raskendavad kõnelustelauda istumist.
Eelmine nädal Har Adaris kolm iisraellast tapnud palestiinlane
Nimer Mahmoud Ahmed Aljamal
kuulutati Palestiina omavalitsuse poolt kangelaslikuks märtriks.
Teade avaldati Fatah' Facebookilehel vaid päev pärast seda,
kui Iisraeli valitsus nõudis karmilt,
et Mahmoud Abbas terroriakti koheselt hukka mõistaks.
Abbas mõistis teo hukka,
kuid üldistas selle hõlmama igasugust vägivalda,
mainimata Har Adari sündmusi.
Kaitseminister Avigdor Lieberman
väitis tegu otseselt märgiks sellest, mida teeb palestiinlaste kooliõpikuis
ja meedias jätkuvalt harrastatav Iisraeli-vastane ässitamine.
ÜRO Lähis-Ida rahuprotsessi erikoordinaator Nikolai Mladenov
võttis Har Adari terrorirünnaku suhtes koheselt sõna.
Ta süüdistas nii Iisraeli kui palestiinlasi,
kuid väitis mõrvatööd siiski selle tagajärjeks, et Iisrael ise rikub
ÜRO Julgeolekunõukogu 2016. a resolutsiooni 2334,
mis määratles Iisraeli asundustegevuse
rahvusvahelise õiguse vastaseks.
Resolutsioon oli USA eelmise presidendi Barack Obama saavutus,
kui ta keeldus kasutamast vetot antud Julgeolekunõukogu istungil.
Mladenovi auks tuleb öelda,
et ta süüdistas selgesõnaliselt ka Palestiina omavalitsust selles,
et nad ülistavad selliste rünnakute sooritajaid kangelaslike märtritena.
"Nii õhutavad nad otseselt rahvast vastavatele rünnakutele,
mille eest antakse rahalist autasu
kas vangi sattunud ründajale või tema omastele."
Rahuprotsessi sellised teod Mladenovi sõnul ei edenda,
vaid pigem vastupidi.
Iisraeli valitsus avaldas sügavat kaastunnet
Las Vegase tulistamisintsidendis hukkunute omastele
ja sadadele rünnakus vigasaanuile.
Peaminister Netanyahu kantselei tegi ametliku avalduse,
kus öeldi, et iisraellased seisavad ameeriklaste kõrval
ning leinavad ja valutavad südant kaotatud elude pärast koos nendega.
Ka Iisraeli president Rivlin
saatis kaastundeavalduse USA presidendile Trumpile,
edastades Iisraeli rahva sügava kaastunde
süütult hukkunute pärast.
Las Vegases hukkus vähemalt 59 ja viga sai üle 530 inimese,
kui Nevadast pärit Stephen Paddock avas kontserdipubliku pihta tule.
ISIS kiirustas oma kombe kohaselt teatama, et Paddock oli nende sõdur.
USA föderaalpolitsei FBI väitel pole see kinnitust leidnud.
Tulistaja tappis lõpuks ka enda.
USA Iisraeli saadiku David Friedmani eelmise nädala avaldus
tekitas kohest negatiivset vastukaja teiste seas ka PO ridades.
Suure Iisraeli sõbrana tuntud Friedman mainis meediaintervjuus,
et pärast 1967. a sõda ehitatud Iisraeli asundused
on Iisraelimaa lahutamatu osa.
Trumpi valitsus otsib hetkel võimalusi
rahukõneluste taasalustamiseks Iisraeli ja palestiinlaste vahel
ja kiirustas Friedmani avaldust parandama.
Washingtoni ametliku avalduse järgi
ei tohiks suursaadiku arvamust pidada USA ennetavaks seisukohaks
võimalike maadevahetuse osas, mida kõnelustel võidakse käsitleda.
Nii püüdis Trumpi valitsus end distantseerida Friedmani avaldusest,
isegi kui sellega ebaametlikult nõustutakse.
See on tänaseks kõik.
Paluge rahu Jeruusalemmale ja jääge TV7 kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli.
Aitäh toetuse eest!
Lisainfo: www.tv7.ee